SVETOVANJE TOPLOTNE TEHNIKE, IGOR TRATAR S.P.

GABRIJELE 16

8296 Krmelj

Sevnica

Davčna številka

22469303

Arhitekturno in tehnično projektiranje in s tem povezano svetovanje

Matična številka

8087890

Mob: 041 583 923

**Najem orodja**

**1. Splošno**

Najem naprav se izvede na osnovi sledeče navedenih pogojev in najemne pogodbe, ki jo skleneta najemnik in najemodajalec ob najemu. Nasprotujoči si pogoji ali drugačni pogoji najemnika, tudi če najemodajalec brezpogojno izvede najem, ne bodo predmet pogodbe. Najem orodja in opreme se vrši po dogovoru z osebjem za dobo enega ali več dni. Za en dan najema se smatra najem orodja in opreme v trajanju 24 ur od ure najema oziroma en delovni dan. [Orodje](https://www.masinca.si/vrtno-orodje) lahko vrnete naslednji delovni dan do 15h ure. Cena najema na dan znaša 25 eur z DDV

**2. Pogoji za sklenitev najemne pogodbe**

Najemnik je lahko le polnoletna oseba z državljanstvom RS in stalnim prebivališčem v RS. Svojo istovetnost najemnik izkaže z osebnim dokumentom ob sklepanju najemne pogodbe, poleg tega mora najemodajalcu predložiti tudi svojo davčno številko in varščino v gotovini, katero ob koncu najema vrnemo v celoti. Znesek varščine je naveden pri vsakem orodju posebej.

**3. Predmet najema**

Najemnik mora napravo uporabljati skrbno in primerno. S podpisom pogodbe o najemu najemnik potrjuje, da je napravo skupaj z navodili za uporabo prejel v nepoškodovanem stanju, da so mu je bilo razloženo delovanje, varnostna navodila in pravilno ter varno ravnanje z napravo. Najemnik nima pravice do popravil oz. usposabljanja naprave, napravo mora pustiti v takšnem stanju kot jo je prejel. Potrošni materiali kot so svedri, brusne plošče, papir niso vključeni v ceno najema. Poškodb ali pomanjkljivosti na napravi, ki niso zavedene v protokol pri predaji, najemnik ne more uveljavljati. Ostale pomanjkljivosti mora najemnik pri predaji pokazati najemodajalcu. Najemnik najemodajalcu jamči za poškodbe, ki so na napravi nastale v času njegovega najema. Prav tako jamči za poškodbe nastale zaradi tretje osebe kot tudi za izgubo naprave (npr. kraja) v času najema v primeru, da ne more dokazati svoje nedolžnosti. Pri predaji predmeta najema je potrebno poravnati določeno varščino za najem.

**4. Vračilo**

Najemnik mora napravo očiščeno, pripravljeno za uporabo, z vsemi dodatnimi deli, ki so vključeni v dobavo, v določenem času vrniti. V primeru okvare na napravi mora najemnik obvestiti najemodajalca. V primeru, da je naprava vrnjena poškodovana, neočiščena in brez vseh dodatkov, je najemodajalec upravičen, da vse stroške odpravljanja pomanjkljivosti in popravil, kot tudi čas za popravila in čiščenje, obračuna od vplačane varščine.

**5. Dolžnosti najemnika**

Najemnik je dolžan najete naprave uporabljati primerno in v skladu z navodili za uporabo ter dodeljenimi varnostnimi predpisi za predvideno uporabo. Naprave ne sme uporabljati pod vplivom alkohola ali drugih sredstev, ki lahko vplivajo na psiho-fizično delovanje osebe. Napravo mora zaščititi pred preobremenitvijo. Napravo lahko uporablja smo z dovoljenimi pogonskimi snovmi (voda, olje, maščoba, gorivo, itd.). Tretje osebe naprave ne smejo uporabljati. Napravo mora zaščititi pred krajo, poškodbami in neupravičeno uporabo tretjih oseb, kot tudi pred vremenskimi vplivi. V primeru kraje, poškodb ali neupravičene uporabe tretje osebe, mora najemnik to nemudoma sporočiti najemodajalcu in primer prijaviti tudi na policiji.

**6. Odgovornost najemodajalca**

Najemodajalec jamči, da bo najemniku v najem dana oprema oziroma orodje v tehnično brezhibnem stanju. Najemodajalec ne jamči za škodo nastalo zaradi neprimerne uporabe naprave ali v primeru, da najemnik napravo neupravičeno preda tretji osebi.

 NAJEMODAJALEC: NAJEMINK:

IGOR TRATAR